Diari Oficial de la Generalitat Valenciana


Sumari del DOGV 7102, del 03-09-2013 (2013/8538)

RESOLUCIÓ de 19 d'agost de 2013, de la consellera de Benestar Social, per la qual s'incrementen els crèdits amb què es financen les ajudes destinades a Servicis Socials, convocades per mitjà de l'Orde 12/2012, de 28 de desembre, de la Conselleria de Benestar Social, per la qual es regulen i convoquen ajudes en matèria de servicis socials per a l'exercici 2013 determinats en la Resolució de 6 de maig de 2013.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7102

Data del DOGV
:   03-09-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/8538


Data del document
:   19-08-2013

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 d'agost de 2013, de la consellera de Benestar Social, per la qual s'incrementen els crèdits amb què es financen les ajudes destinades a Servicis Socials, convocades per mitjà de l'Orde 12/2012, de 28 de desembre, de la Conselleria de Benestar Social, per la qual es regulen i convoquen ajudes en matèria de servicis socials per a l'exercici 2013 determinats en la Resolució de 6 de maig de 2013. [2013/8538]  
L'Orde de 28 de desembre de 2012 (DOCV 6947, 21.01.2013), de la Conselleria de Benestar Social, per la qual es regulen i convoquen ajudes en matèria de servicis socials per a l'exercici 2013, va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, que regula la tramitació anticipada d'expedients de gasto, i el finançament de les dites ajudes va quedar condicionat a l'aprovació dels crèdits corresponents.  
  
Aprovada i publicada la Llei 11/2012, de 27 de desembre, de Pressupostos de la Generalitat, per a l'exercici 2013 (DOCV 6933, 31.12.2012), en aplicació del que establix la disposició addicional primera de l'esmentada orde de convocatòria, i de conformitat amb el que preceptua l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, es va procedir a donar publicitat als crèdits i a les línies de subvenció destinats al finançament de les ajudes regulades i convocades per l'Orde 12/2012, de 28 de desembre, de la Conselleria de Benestar Social.  
No obstant això, en estos moments hi ha disponibilitat pressupostària en la línia T1326, «Servicis socials especialitzats», que permet incrementar el finançament de l'Orde de 12/2012, de 28 de desembre.  
En virtut d'això i fent ús de les facultats que em conferixen l'article 47.11 del text refós de la Llei d'Hisenda Pública de la Generalitat Valenciana i el Decret 193/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Benestar Social, resolc:  
  
Primer  
Modificar la quantia del crèdit destinat a finançar l'Orde 12/2012, de 28 de desembre, en la línia de subvenció que a continuació es detalla amb càrrec al programa pressupostari 313.60, Gestió de Centres de Persones Majors:   
  
Denominació: servicis socials especialitzats - tercera edat.   
Línia de subvenció: T1326   
Consignació pressupostària inicial: 62.399.679,51 euros.   
Increment actual: 421.425,63 euros, passant de 30.306.451,51 euros a 44.198.213,14 euros.   
Procedència i quantia dels fons   
Propis condicionats: 3.000.000,00 euros.  
Propis no condicionats: 17.444.959,14 euros.  
Externa: Ministeri de Sanitat i Política Social: 3.000.000,00 euros.  
  
  
Segon  
Publicar la present resolució en el Diari Oficial de la Comunitat Valenciana.   
  
València, 19 d'agost de 2013.- La consellera de Benestar Social, p. s. (art. 2 i 6.2 D 193/2012, de 21 de desembre, del Consell, pel qual aprova el Reglament Orgànic i Funcional de la Conselleria de Benestar Social), el director general de la joventut: Marcos Sanchis Fernández.